rejauldu/bengali-wikipedia huggingface dataset:
বাংলাদেশ ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা ফেব্রুয়ারি ২০১৭-এ অনুষ্ঠিত হয়। টেস্ট অভিষেকের পর ভারতের মাটিতে স্বাগতিক ভারত দলের বিপক্ষে এটিই বাংলাদেশের প্রথম সফর ছিল। প্রকৃতপক্ষে সফরটি আগস্ট, ২০১৬ সালে নির্ধারণ করা হয়েছিল। কিন্তু ভারতীয় ক্রিকেট নিয়ন্ত্রণ বোর্ড (বিসিসিআই) ও বাংলাদেশ ক্রিকেট বোর্ড (বিসিবি) আরও গ্রহণযোগ্য করে তুলতে ফেব্রুয়ারির প্রথম সপ্তাহে নিয়ে যায়। আগস্ট, ২০১৬ সালে টেস্টের তারিখ নির্ধারিত হয়। জানুয়ারি, ২০১৭ সালে বিসিসিআই একদিন এগিয়ে নিয়ে আসে। এ টেস্টে ডিআরএস ব্যবহৃত হয়।  টেস্ট শুরুর পূর্বে ভারত এ ও বাংলাদেশ দুই দিনের প্রস্তুতিমূলক খেলায় অংশ নেয়। বাংলাদেশের অধিনায়ক মুশফিকুর রহিম ঐতিহাসিক সফর প্রসঙ্গে বলেন, ‘আমরা এমনভাবে খেলতে যাচ্ছি যাতে ভারত বারংবার আমাদেরকে আমন্ত্রণ জানায়। এটি আমার জন্য শুধুই আরেকটি টেস্ট খেলা’। ভারত ২০৮ রানের ব্যবধানে টেস্ট খেলায় জয় পায়।  দলীয় সদস্য    বিরাট কোহলি (অধিঃ)  রবিচন্দ্রন অশ্বিন  রবীন্দ্র জাদেজা  ভুবনেশ্বর কুমার  অমিত মিশ্র  অভিনব মুকুন্দ  করুণ নায়ার  হার্দিক পাণ্ড্য  চেতেশ্বর পুজারা  অজিঙ্কা রাহানে  লোকেশ রাহুল  ঋদ্ধিমান সাহা (উইঃ)  ইশান্ত শর্মা  মুরলী বিজয়  জয়ন্ত যাদব  কুলদীপ যাদব  উমেশ যাদব মুশফিকুর রহিম (অধিঃ, উইঃ)  তাসকিন আহমেদ  সাকিব আল হাসান  লিটন দাস (উইঃ)  মমিনুল হক  মেহেদী হাসান  মোসাদ্দেক হোসেন  তামিম ইকবাল  শফিউল ইসলাম  তাইজুল ইসলাম  ইমরুল কায়েস  মাহমুদুল্লাহ রিয়াদ  কামরুল ইসলাম রাব্বি  সাব্বির রহমান  শুভাশিস রায়  সৌম্য সরকার  প্রস্তুতিমূলক খেলায় বাংলাদেশের ইমরুল কায়েস আঘাত পেলে মোসাদ্দেক হোসেনকে তার স্থলাভিষিক্ত হন। ১ ফেব্রুয়ারি ইংল্যান্ডের বিপক্ষে সিরিজের চূড়ান্ত টুয়েন্টি২০ আন্তর্জাতিকে অমিত মিশ্র আহত হন। কুলদীপ যাদব তার স্থলে অন্তর্ভুক্ত হন।  প্রস্তুতিমূলক খেলা  একমাত্র টেস্ট  তথ্যসূত্র  বহিঃসংযোগ  ইএসপিএন ক্রিকইনফোয় সিরিজের প্রধান পাতা   বিষয়শ্রেণী:২০১৭-এ বাংলাদেশী ক্রিকেট বিষয়শ্রেণী:২০১৭-এ ভারতীয় ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশ ক্রিকেট দলের ভারত সফর
নাসির খান (জন্ম ২৯ ডিসেম্বর ১৯৯৮) একজন আফগান ক্রিকেটার। ২৯ জানুয়ারী ২০১৭-এ জিম্বাবুয়ে সফরের সময় তিনি আফগানিস্তান এ -এর হয়ে জিম্বাবুয়ে এ -এর বিপক্ষে তার লিস্ট এ অভিষেক করেছিলেন। ২০১৭ শাপেজেজা ক্রিকেট লিগে ১৩ সেপ্টেম্বর ২০১৭ সালে বুস্ট ডিফেন্ডারদের হয়ে টি-টোয়েন্টিতে আত্মপ্রকাশ করেন। তিনি ২০ অক্টোবর ২০১৭-এ ২০১৭-১৮ আহমেদ শাহ আবদালি ৪ দিনের টুর্নামেন্টে স্পীন ঘর অঞ্চলের হয়ে প্রথম-শ্রেণীর ক্রিকেটে অভিষেক করেন।  নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য আফগানিস্তানের দলে সুযোগ দেওয়া হয়েছিল।   তথ্যসূত্র    বহিঃসংযোগ     বিষয়শ্রেণী:স্পিন ঘর টাইগার্সের ক্রিকেটার বিষয়শ্রেণী:অ্যামো রিজিওনের ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বুস্ট ডিফেন্ডার্সের ক্রিকেটার বিষয়শ্রেণী:আফগান ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
থাম্ব|আলুলা (রঙিন অংশ) থাম্ব|ডান|250px|পূর্ণবয়স্ক টেকো ঈগলের (Haliaeetus leucocephalus) অবতরণ, এর বাম ডানার বাড়তি অংশটিই আলুলা নামে পরিচিত।  আলুলা বা বাস্টার্ড উইং বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে ক্ষুদে ডানা। মূলত লাতিন ala (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে।   কার্যকারিতা   ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়।   তথ্যসূত্র    গ্রন্থপঞ্জি         বিষয়শ্রেণী:পক্ষিবিজ্ঞান বিষয়শ্রেণী:পাখির শারীরস্থান বিষয়শ্রেণী:পালক
নেপালে নিযুক্ত মার্কিন রাষ্ট্রদূত হলেন নেপাল সরকারের প্রতি মার্কিন যুক্তরাষ্ট্রের সরকারের দাপ্তরিক প্রতিনিধি।  র‍্যান্ডি বেরি নেপালে নতুন রাষ্ট্রদূত হিসাবে ১০ মে, ২০১৮-এ রাষ্ট্রপতি ডোনাল্ড ট্রাম্প কর্তৃক মনোনীত হন এবং ৬ সেপ্টেম্বর, ২০১৮-এ তাকে মার্কিন যুক্তরাষ্ট্রের সেনেট দ্বারা নিযুক্ত করা হয়েছিল।   নেপালে মার্কিন রাষ্ট্রদূতদের তালিকা  +নাম মেয়াদ শুরু মেয়াদ শেষ হেনরি গ্র্যাডি ৩ মে, ১৯৪৮ জুন ২২, ১৯৪৮ লয় হেন্ডারসন ৩ ডিসেম্বর, ১৯৪৮ ২১শে সেপ্টেম্বর, ১৯৫১ চেস্টার বোলস ফেব্রুয়ারী ১৬, ১৯৫২ ২৩ মার্চ, ১৯৫৩ জর্জ অ্যালেন জুলাই ৫, ১৯৫৩ ৩০ নভেম্বর, ১৯৫৪ জন কুপার ৩ জুন, ১৯৫৫ ২৩ এপ্রিল, ১৯৫৭ এলসওয়ার্থ বাঙ্কার ৮ মার্চ, ১৯৫৭ ২৫ নভেম্বর, ১৯৫৯ হেনরি ই স্টেবিন্স ২৫ নভেম্বর, ১৯৫৯ জুন ১০, ১৯৬৬ ক্যারল লাইস ৫ ডিসেম্বর, ১৯৬৬ ১৯৭৩ সালের ৫ জুন উইলিয়াম আই কার্গো ২৮ সেপ্টেম্বর, ১৯৭৩ ৩ এপ্রিল, ১৯৭৬ মারকুইটা মেতাগ ১৮ মে, ১৯৭৬ ২২ এপ্রিল, ১৯৭৭ এল. ডগলাস হেক জুলাই ২৯, ১৯৭৭ ১৯ মে, ১৯৮০ ফিলিপ ট্রিম্বল ১০ জুলাই, ১৯৮০ ২১ ফেব্রুয়ারি, ১৯৮১ কার্ল কুন ৩ জুলাই, ১৯৮১ ৩ আগস্ট, ১৯৮৪ লিওন ওয়েইল সেপ্টেম্বর ২১, ১৯৮৪ ১১ নভেম্বর, ১৯৮৭ মিল্টন ফ্রাঙ্ক ২২ এপ্রিল, ১৯৮৮ ১৬ সেপ্টেম্বর, ১৯৮৯ জুলিয়া চ্যাং ২২ সেপ্টেম্বর ১৯৮৯ ২০ মে, ১৯৯৩ মাইকেল ম্যালিনোস্কি মে ১৯৯৩ এপ্রিল ১৯৯৪ সান্দ্রা ভোগেলগেসাং এপ্রিল ৭, ১৯৯৪ ১১ জুলাই, ১৯৯৭ রালফ ফ্রাঙ্ক ৪ নভেম্বর, ১৯৯৭ আগস্ট ১০, ২০০১ মাইকেল ম্যালিনোস্কি ১১ ডিসেম্বর, ২০০১ ২৩ এপ্রিল, ২০০৪ জেমস মরিয়ার্টি জুলাই ১৬, ২০০৪ ২২ মে, ২০০৭ ন্যান্সি পাওয়েল জুলাই ১৬, ২০০৭ ১২ মার্চ, ২০১০ স্কট ডিলিসি জুন ১৪, ২০১০ জুন ২৪, ২০১২ পিটার বোড্ডে সেপ্টেম্বর ১০, ২০১২ ১৫ সেপ্টেম্বর, ২০১৫ অ্যালাইনা টেপ্লিটজ ২৫ মার্চ, ২০১৬ আগস্ট ৮, ২০১৮ রেন্ডি বেরি ২৫ অক্টোবর, ২০১৮ দায়িত্ব চলমান   আরও দেখুন    নেপাল-যুক্তরাষ্ট্র সম্পর্ক  নেপালের বৈদেশিক সম্পর্ক  মার্কিন যুক্তরাষ্ট্রের রাষ্ট্রদূতগণ   তথ্যসূত্র    United States Department of State: Background notes on Nepal     বহিঃসংযোগ    মার্কিন যুক্তরাষ্ট্রের স্টেট ডিপার্টমেন্ট: নেপালের মিশন প্রধান  মার্কিন যুক্তরাষ্ট্রের স্টেট ডিপার্টমেন্ট: নেপাল  কাঠমান্ডুতে মার্কিন যুক্তরাষ্ট্রের দূতাবাস  বিষয়শ্রেণী:মার্কিন যুক্তরাষ্ট্রের রাষ্ট্রদূতদের তালিকা বিষয়শ্রেণী:নেপালে মার্কিন রাষ্ট্রদূতদের তালিকা বিষয়শ্রেণী:নেপালে রাষ্ট্রদূতদের তালিকা
লোহ কিন ইয়েউ (; জন্ম: ২৬ জুন ১৯৯৭) হলেন একজন সিঙ্গাপুরীয় ব্যাডমিন্টন খেলোয়াড়, যিনি মূলত সিঙ্গাপুরের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  ইয়েউ সিঙ্গাপুরের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লোহ কিন ইয়েউ ১৯৯৭ সালের ২৬শে জুন তারিখে মালয়েশিয়ার পেনাংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ইয়েউ সিঙ্গাপুরের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ এম-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে ইয়েউ চীনের লি শিফংয়ের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে ভিক্তোর আক্সেলসেনের কাছে পরাজিত হয়ে প্রতিযোগিতা হতে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরীয় পুরুষ ব্যাডমিন্টন খেলোয়াড় বিষয়শ্রেণী:সিঙ্গাপুরের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:সিঙ্গাপুরের নাগরিকীকৃত নাগরিক
থাম্ব|200px|ডান|জোসেফ রাইটের আঁকা ইরাসমাস ডারউইনের ছবি। ১৭৯২ সালে এই ছবিটি আঁকা হয়েছিল। ইরাসমাস ডারউইন (ইংরেজি: Erasmus Darwin) (১২ই ডিসেম্বর, ১৭৩১ - ১৮ই এপ্রিল, ১৮০২) ছিলেন ইংরেজ চিকিৎসক, প্রাকৃতিক দার্শনিক, চিকিৎসাবিজ্ঞানী, দাস-বাণিজ্য বিলোপকারী, উদ্ভাবক এবং কবি। তিনি অগ্রগামী শিল্পপতি এবং প্রাকৃতিক দার্শনিকদের বিখ্যাত আলোচনা সংঘ লুনার সোসাইটির অন্যতম প্রতিষ্ঠাতা সদস্য। তিনি ডারউইন-ওয়েজউড বংশের একজন। এই বংশের সবচেয়ে কৃতী সন্তান হলেন চার্লস ডারউইন।   তথ্যসূত্র    বহিঃসংযোগ      "Preface and 'a preliminary notice'" by Charles Darwin in Ernst Krause, Erasmus Darwin (1879)  Erasmus Darwin House, Lichfield  Revolutionary Players website  বিষয়শ্রেণী:ইংরেজ উদ্ভিদবিজ্ঞানী বিষয়শ্রেণী:১৭৩১-এ জন্ম বিষয়শ্রেণী:১৮০২-এ মৃত্যু বিষয়শ্রেণী:প্রাক-বিবর্তন জীববিজ্ঞানী বিষয়শ্রেণী:শিল্প বিপ্লবের ব্যক্তিত্ব বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:ইংরেজ প্রকৃতিবিদ বিষয়শ্রেণী:ইংরেজ কবি বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
ওপেন কন্টেন্ট প্রকল্প ছিল ওপেন কন্টেন্ট তৈরি এবং সুসমাচার প্রচারে নিবেদিত একটি প্রকল্প। ১৯৯৮ সালে ডেভিড এ. উইলে প্রবর্তিত, প্রকল্পটি ছিল প্রাক মুক্ত সংস্কৃতি এবং ক্রিয়েটিভ কমন্স।  ওপেন কন্টেন্টের ধারণা প্রচার করা এর একটি লক্ষ্য ছিল। উন্মুক্ত প্রকাশনা লাইসেন্স প্রকল্পটি, প্রাথমিকভাবে শিক্ষায়তনিকদের জন্য নকশা এবং প্রস্তাবকৃত, যা শিল্পী বা অন্যান্য সামগ্রী সরবরাহকারীর প্রয়োজনের সাথে সহজেই খাপ খাইয়ে নেওয়া যায়।  ওপেন কন্টেন্ট প্রকল্পটি ২০০৩ সালে বন্ধ হয়ে যায় এবং ক্রিয়েটিভ কমন্স-এ রুপান্তরিত হয়।OpenContent is officially closed. And that's just fine. on opencontent.org (30 June 2003, archived)   তথ্যসূত্র    বহিঃসংযোগ
থাম্ব ভালুকা পাইলট উচ্চ বিদ্যালয় ময়মনসিংহ জেলার ভালুকা উপজেলায় অবস্থিত বালকদের একটি বিদ্যালয়। বিদ্যালয়টি ১৯৪৮ সালে তৎকালীন একজন সমাজসেবক মোঃ আফতাব উদ্দিন চৌধুরী দ্বারা প্রতিষ্ঠিত হয়েছিল। এই বিদ্যালয়টি ময়মনসিংহ জেলার অন্যতম প্রাচীন একটি বিদ্যালয়। তৎকালীন সময়ে এটি ছিল বৃহত্তর ভালুকা থানার একমাত্র বিখ্যাত বিদ্যালয়। এটি ঢাকাময়মনসিংহ মহাসড়কের পার্শ্বে ভালুুুুকা থানার কেন্দ্রস্থলে অবস্থিত। বিদ্যালয়টিতে একটি দীর্ঘ এল-আকৃতির ভবন এবং দুটি একতলা ভবন রয়েছে। খেলাধুলাসহ বিদ্যালয় ও স্থানীয় অঞ্চলের বিভিন্ন কার্যক্রমে ব্যবহারের জন্য বিদ্যালয় ভবনের ঠিক সামনে একটি বড় গোলাকার মাঠ রয়েছে।   বিদ্যালয় ছাত্রাবাস   বর্তমানে বিদ্যালয়টিতে ছাত্রাবাস সুবিধা নেই। তবে, বিদ্যালয়টির প্রতিষ্ঠাকালীন সময়ে বিদ্যালয় প্রাঙ্গণের পশ্চিম অংশে একটি ছাত্রাবাস ছিল।   মিলনায়তন   শিক্ষকদের সাধারণ কক্ষের ঠিক পাশেই একটি দীর্ঘ হলঘর রয়েছে। বিদ্যালয় কার্যক্রম অনুষ্ঠিত হওয়ার পাশাপাশি বিদ্যালয় কর্তৃপক্ষের অনুমতি সাপেক্ষে এখানে স্থানীয় সম্মেলনও অনুষ্ঠিত হয়ে থাকে।   বিদ্যালয় কোড  EIIN: ১১১২৮০http://deb111280.dhakaeducationboard.gov.bd/   তথ্যসূত্র   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভালুকা উপজেলা
থাম্ব|একটি ডাব্বা, বা ভারতীয় ধাঁচের টিফিন ক্যারিয়ার টিফিন ক্যারিয়ার বা ডাব্বা হল এক ধরনের মধ্যাহ্নভোজ বাক্স যা এশিয়া ও ক্যারিবীয় অঞ্চলে টিফিন খাবারের জন্য ব্যাপকভাবে ব্যবহৃত হয়। ভারত থেকে এগুলি ইন্দোনেশিয়া, মালয়েশিয়া, সিঙ্গাপুর, গায়ানা, সুরিনাম ও ত্রিনিদাদ ও টোবাগোতে ছড়িয়ে পড়ে, যেখানে এগুলি এখন ব্যাপকভাবে ব্যবহৃত হয়। এগুলি হাঙ্গেরিতেও প্রাথমিকভাবে বাড়িতে খাওয়ার জন্য, রেস্তোরা খাবার পরিবহনের জন্য ব্যাপকভাবে ব্যবহৃত হয়। হাঙ্গেরীয় সংস্করণে সাধারণত স্যুপ, একটি প্রধান ধারা ও কেকের টুকরো থাকে। খুবই সাদৃশ্যপূর্ণ একটি ডিভাইসকে জার্মানিতে হেঙ্কেলম্যান বলা হয়। এটি সাধারণত মিলিটারি মেস কিটের অনুরূপ গোলাকার বা ডিম্বাকৃতির হয়। হেঙ্কেলম্যান ১৯৬০ সাল পর্যন্ত খুব জনপ্রিয় ছিল, কিন্তু আজ জার্মানরা খুব কমই ব্যবহার করে।  ভারতের মুম্বাই শহরে একটি জটিল ও দক্ষ ডেলিভারি ব্যবস্থা রয়েছে যা নিয়মিতভাবে শহরের অফিস কর্মীদের উপশহরের বাড়ি থেকে বা ক্যাটারারের কাছ থেকে ডাব্বা-তে প্যাক করা গরম দুপুরের খাবার সরবরাহ করে। এটি ডাব্বাওয়ালা নামে পরিচিত ডেলিভারি কর্মীরা ব্যবহার করে।  টিফিন: অ্যান আনটোল্ড স্টোরি বইটিতে ১৭২টি টিফিন ক্যারিয়ার রয়েছে, যার মধ্যে কিছু এক শতাব্দীরও বেশি পুরনো।   নামকরণ  টিফিন ক্যারিয়ার ইন্দোনেশিয়ান ভাষায় রান্টাং নামে পরিচিত; মালয় ভাষায় মাংকুক টিংকাট ('সমতল বাটি'); থাই ভাষায় এগুলি পিন টু ( নামে পরিচিত [ˈpìn ˈtoː]) ও কম্বোডিয়ায় একে বলা হয় চ্যান স্রাক ()। হোক্কিয়েনে এগুলিকে বলা হয় উয়ান-তসান ()। আরব দেশে এগুলোকে সাফারতাস বলা হয় (سفرطاس, তুর্কি "সেফের তাসি" থেকে যার অর্থ 'ভ্রমণ বাটি')। একটি টিফিন বক্সের জন্য হাঙ্গেরীয় শব্দ হল এথোরডো ('খাবারের ক্যারিয়ার')।   তথ্যসূত্র   বিষয়শ্রেণী:বাংলাদেশী খাবার তৈরির পাত্র বিষয়শ্রেণী:পরিবেশন ও ভোজন রীতি বিষয়শ্রেণী:ভারতীয় খাবার তৈরির পাত্র বিষয়শ্রেণী:চীনা ভাষার লেখা থাকা নিবন্ধ
থাম্ব|300px|পারাকাস মোমবাতিদান পারাকাস মোমবাতিদান, যাকে আন্দিজের মোমবাতিদানও বলা হয়, হল একটি প্রাগৈতিহাসিক জিওগ্লিফ যেটি পেরুর পিসকো উপসাগরের পারাকাস উপদ্বীপের উত্তর মুখে পাওয়া গেছে। নিকটে পাওয়া মৃৎশিল্প নিদর্শনগুলির রেডিও কার্বন দ্বারা কালনির্ধারণ করে সময়কাল ২০০ খ্রিস্টপূর্ব অর্থাৎ পারাকাস সংস্কৃতির সমসাময়িক হিসাবে চিহ্নিত করা হয়েছে। নকশাটি মাটিতে দুই ফুট (০.৬১ মি) গভীর করে কাটা হয়েছিল , সম্ভবত আশেপাশে পাওয়া পরবর্তী সময়ের পাথর ব্যবহার করে বানানো হয়েছিল। নকশাটি ৫৯৫ ফুট (১৮১ মিটার) লম্বা, এবং এতটাই বড় যে সমুদ্রের ১২ মাইল (১৯.৩ কিমি) দূর থেকে দেখতে পাওয়া যায়।  জিওগ্লিফটি সম্পর্কে বিভিন্ন ধরনের  পৌরাণিক কাহিনী উত্থাপিত হয়েছে : একটি ধারণা হল এটি ১৯ শতাব্দীর স্বাধীনতার লড়াইয়ের নেতা হোজে দে সান মার্টিনের বানানো ; অন্য আরেকটি ধারণা হল এটি রাজমিস্ত্রীদের প্রতীক (দেখুন ফ্রিম্যাসনরি) ৷ এটাও হতে পারে যে এটি এমন একটি প্রতীক যা নাবিকরা চিহ্ন হিসাবে তৈরি করেছিল যা তারা সমুদ্র থেকে স্থলে অবতরণের সময় দেখতে পারে। কেউ কেউ বিশ্বাস করেন যে এটি মেসোমেরিকান বিশ্ব বৃক্ষের প্রতীককে উপস্থাপন করে।  ইতিহাস যদিও মোমবাতিদান জিওগ্লিফের সঠিক বয়স অজানা, প্রত্নতাত্ত্বিকরা  কাছাকাছি অঞ্চলের আশেপাশে প্রায় ২০০ খ্রীস্টপূর্বের সময়কালীন মৃৎশিল্প খুঁজে পেয়েছেন। এই মৃৎশিল্পগুলি সম্ভবত পারাকাস অধিবাসীদের দ্বারা নির্মিত হয়েছিল। তারাই এই জিওগ্লিফটি নির্মাণ করেছিলেন কিনা তা জানা যায়নি।  মোমবাতিদান সৃষ্টির উদ্দেশ্যটিও অজানা। ধারণা করা হয় যে এটি দেবতা ভিরাকোচার ত্রিশূলকে উপস্থাপন করে। ইনকা সাম্রাজ্যের আগে এবং পরে উভয় সময়েই তিনি দক্ষিণ আমেরিকা জুড়ে আদিবাসী পুরাণের অন্যতম গুরুত্বপূর্ণ ব্যক্তিত্ব ছিলেন। এটিও বলা হয় যে মোমবাতিদান নাবিকদের জন্য একটি চিহ্ন হিসাবে নির্মিত হয়েছিল যা দূর সমুদ্র থেকে দেখা যায়। এটি জিমসনউইড (ধুতুরা) নামক একপ্রকার দৃষ্টিভ্রমকারী উদ্ভিদের প্রতীকী উপস্থাপনা হতে পারে।  আরও দেখুন নাজকা রেখাসমূহ  ৫০০ মিটার লম্বা মোমবাতিদান জিওগ্লিফ, মন্টেভিডিয়ো উরুগুয়ের ১০০ কিমি উত্তরে, ১৯৫০ সাল থেকে তৈরী হওয়া বৃক্ষ দিয়ে বানানো  বহিঃসংযোগ   http://www.kmatthews.org.uk/cult_archaeology/out_of_place_artefacts_13.html  বিষয়শ্রেণী:দক্ষিণ আমেরিকা বিষয়শ্রেণী:ইতিহাস
টাংস্টেন(V) ক্লোরাইড হলো একটি অজৈব যৌগ যার সংকেত W2Cl10। এই যৌগটি অনেক দিক থেকেই মলিবডেনাম পেন্টাক্লোরাইডের অনুরূপ।   সংশ্লেষণ  এই যোগটি টাংস্টেন হেক্সাক্লোরাইডের বিয়োজন বিক্রিয়ার মাধ্যমে উৎপাদন করা হয়। এই পদ্ধতিতে টেট্রাক্লোরোইথিলিনকে জারক হিসেবে ব্যবহার করা হয়    2 WCl6 + C 2Cl4 → W2Cl10 + C2Cl6  এই পদার্থটি নীলাভ সবুজ এবং কক্ষ তাপমাত্রায় কঠিন। পদার্থটি বায়ুশূন্যতায় উদ্বায়ী এবং আপোলার দ্রাবকে সামান্য দ্রবণীয়। যৌগটি অক্সোফিলিক এবং লুইস ক্ষারকের সাথে খুব দ্রুত বিক্রিয়া করে।  যখন টেট্রাফেনিলারসোনিয়াম ক্লোরাইডের উপস্থিতিতে এই বিয়োজন বিক্রিয়া করা হয়, তখন হেক্সাক্লোরোটাংস্টেট(V) লবণ পাওয়া যায়:       গঠন  যৌগটিকে ডাইমার আকারেই পাওয়া যায়। এর অষ্টতলীয় টাংস্টেন(V) ২টির কেন্দ্র দুটি ক্লোরাইড লিগ্যান্ড দ্বারা যুক্ত থাকে । W---W বিভাজন হলো 3.814 Å, যা বন্ধনবিহীন। যৌগটির গঠন Nb2Cl10 এবং Mo2Cl10 এর অনুরূপ। যৌগটিকে বাষ্পীভূত করে ত্রিকোণীয় বাইপিরামিডাল WCl5 মনোমার পাওয়া যায়।    তথ্যসূত্র   বিষয়শ্রেণী:ক্লোরাইড বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:টাংস্টেন যৌগ
১৯৩১ সালের বরিশাল ষড়যন্ত্র মামলায় ব্রিটিশ ঔপনিবেশিক কর্তৃপক্ষের দ্বারা অভিযুক্ত ৪৪ বাঙ্গালির বিরুদ্ধে বিচার হয়েছিল যারা রাজের বিরুদ্ধে বিদ্রোহ চালানোর পরিকল্পনা করেছিলেন বলে অভিযোগ করা হয়েছিল। এমনিতেই, এটি স্বাধীনতার বৃহত্তর আন্দোলনের অংশ ছিল যা ১৯৪৭ সালে ব্রিটিশদের বিদায় নেওয়ার কয়েক দশক আগে সমগ্র ভারতে ছড়িয়ে পরেছিল।   বিবরণ  বরিশাল ছিল বাংলার দক্ষিণ-পূর্ব কোণে একটি জেলা। সেখানকার ঔপনিবেশিক পুলিশ জানিয়েছে যে তারা বিপ্লবী সংগঠন অনুশীলন সমিতির সাথে জড়িত কিছু দলিল জব্দ করেছে। এই সমিতির পূর্ব বাংলার অংশ ত্রৈলোক্যনাথ চক্রবর্তী এবং প্রতুল চন্দ্র গাঙ্গুলির নেতৃত্বে ছিল। জব্দকৃত দলিলগুলিতে ব্রিটিশদের বিদ্রোহ ও পাইকারি গণহত্যায় উদ্বুদ্ধ করার জন্য জন্মগতভাবে দেশীয় সেনাদের প্ররোচিত করার এবং অন্তর্ভুক্ত করার প্রস্তাব অন্তর্ভুক্ত ছিল।  ১৯১৩ সালের জুনে ৪৪ অভিযুক্তের বিচার কলকাতায় শুরু হয়েছিল। রাষ্ট্রপক্ষের প্রসিকিউটর রাষ্ট্রদ্রোহ প্রচারের জন্য কীভাবে ষড়যন্ত্রকারীরা বাংলাকে বিভিন্ন জেলায় বিভক্ত করেছিলেন তার প্রমাণ দেখানোর পরিকল্পনা করেছিল। সমিতি সভা ও ধর্মীয় সেবার মাধ্যমে ছাত্র এবং অবিবাহিত যুবকদের বিশেষভাবে লক্ষ্যবস্তু করেছিল এবং কেবলমাত্র বরিশাল জেলায় তাদের সদস্য সংখ্যা শত শত ছিল।  রায় দেওয়া হয়েছিল জানুয়ারী ১৯১৪ সালে। আসল ৪৪ আসামির মধ্যে ৩২ জনকে অব্যাহতি দেওয়া হয়েছে বা ক্ষমা করা হয়েছে, বা তাদের বিরুদ্ধে মামলা প্রত্যাহার করা হয়েছে। বাকি ১২ জনকে ব্রিটিশ রাজের বিরুদ্ধে ষড়যন্ত্রের অভিযোগে দোষী সাব্যস্ত করা হয়েছিল। প্রতুল চন্দ্র  সহ ১২ জনের মধ্যে পাঁচ জনকে ১৯ থেকে ১২ বছরের জন্য আন্দামানে দীর্ঘ পরিবহন সাজা দেওয়া হয়েছিল। বাকি সাত আসামিকে দুই থেকে সাত বছরের জন্য পরিবহন সাজা দেওয়া হয়েছিল।  মামলার আরও পরিণতি হয়েছিল। কলকাতা দৈনিক অমৃতা বাজার পত্রিকা এই বিষয়ে মন্তব্য করে একাধিক নিবন্ধ প্রকাশ করেছিল। সম্পাদক মতিলাল ঘোষ এবং সংবাদপত্রের প্রকাশকের বিরুদ্ধে আদালত অবমাননার অভিযোগে একটি কারণ দর্শানোর প্রস্তাব আনা হয়েছিল। তবে পরে এই প্রস্তাবটি হাইকোর্টের একটি বিশেষ শাখা খারিজ করে দেয়। তথ্যসূত্র  বিষয়শ্রেণী:অনুশীলন সমিতি বিষয়শ্রেণী:বাংলার ইতিহাস বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:১৯১৩-এ ভারত বিষয়শ্রেণী:১৯১৪-এ ভারত
সারফরোশ একটি ১৯৫৬ সালের উর্দু ভাষার পাকিস্তানি চলচ্চিত্র, যা আনোয়ার কামাল পাশা পরিচালিত। চলচ্চিত্রটি পাকিস্তানে বক্স অফিসে সফলতা অর্জন করেছিল। প্রধান অভিনেতা সন্তোষ কুমার-এর ছোট ভাই এবং ভবিষ্যৎ পরিচালক এস. সুলেমান এই চলচ্চিত্রে পরিচালক আনোয়ার কামাল পাশার সহকারী হিসেবে কাজ করেছিলেন। সুলেমানের বয়স তখন মাত্র ১৮ বছর ছিল, কিন্তু তাকে সহকারী পরিচালক হিসেবে নিয়োগ দেওয়া হয় এবং সেটে থেকেই তিনি পরিচালনার প্রাথমিক প্রশিক্ষণ লাভ করেন।  অভিনয়  সন্তোষ কুমার — সুহেল  সাবিহা খানুম — বানো  মীনা শৌরি — জরিনা  আলাউদ্দিন — প্রধানমন্ত্রী  রক্ষি  গুলাম মোহাম্মদ — কোটওয়াল  আসিফ জাহ  সঙ্গীত চলচ্চিত্রটির সঙ্গীত পরিচালনা করেছেন রশিদ আত্রে এবং গানের কথা লিখেছেন সাগর সিদ্দিকী ও তুফায়েল হোশিয়ারপুরী।   এই চলচ্চিত্রে জুবায়েদা খানম-এর গাওয়া তিনটি জনপ্রিয় গান ছিল, যা তার গায়কী জীবনের অগ্রগতিতে বিশেষ ভূমিকা রাখে।   গানের শিরোনাম  গেয়েছেন  গীতিকার  সঙ্গীত পরিচালক  মন্তব্যতেরি উলফত মে সনম দিল নে বহুত দরদ সহায়, ঔর হম চুপ হি রহে  জুবায়েদা খানম  সাগর সিদ্দিকী ও তুফায়েল হোশিয়ারপুরী  রশিদ আত্রে  এই গানের গীতিকারত্ব নিয়ে বিভিন্ন সূত্রে দুই কবির নামই পাওয়া যায়ইক চোর ইক লুটেরা  মুনাওয়ার সুলতানা  তুফায়েল হোশিয়ারপুরী  রশিদ আত্রে ঐ চাঁদ উন সে জা কর মেরা সালাম কেহনা  জুবায়েদা খানম  তুফায়েল হোশিয়ারপুরী  রশিদ আত্রে মেরা নিশানা দেখে জমানা, তীর পে তীর চলাউন  জুবায়েদা খানম  তুফায়েল হোশিয়ারপুরী  রশিদ আত্রে   তথ্য সূত্র  বহিঃসংযোগ  বিষয়শ্রেণী:উর্দু ভাষার পাকিস্তানি চলচ্চিত্র বিষয়শ্রেণী:১৯৫৬ সালের চলচ্চিত্র বিষয়শ্রেণী:পাকিস্তানি সাদাকালো চলচ্চিত্র বিষয়শ্রেণী:১৯৫০-এর দশকের উর্দু ভাষার চলচ্চিত্র বিষয়শ্রেণী:রশিদ আত্রে কর্তৃক সুরারোপিত চলচ্চিত্র
ধ্যানবিন্দু উপনিষদ (সংস্কৃত: ध्यानबिन्दू उपनिषत्) হল সংস্কৃত পাঠ এবং হিন্দুধর্মের ছোট উপনিষদ।  এটি চারটি বেদের বিশটি যোগ উপনিষদের মধ্যে একটি।  এই উপনিষদের পাণ্ডুলিপি দুটি সংস্করণে বিদ্যমান। সংক্ষিপ্ত সংস্করণে ২৩টি শ্লোক রয়েছে এবং এটি  অথর্ববেদের সাথে সংযুক্ত, যেখানে দীর্ঘ সংস্করণে ১০৬টি শ্লোক রয়েছে এবং এটি সামবেদের সাথে সংযুক্ত। পাঠটিকে ধ্যান-বিন্দুপনিষদও বলা হয়।  উপনিষদ যোগে ধ্যান নিয়ে আলোচনা করে। এতে বলা হয়েছে যে ধ্যানের সময় নীরবতা তার মধ্যে অসীম সূক্ষ্মতার অনুস্মারক। এটি দাবি করে যে প্রতিটি জীবের মধ্যে আত্মা আছে এবং যোগীকে অবশ্যই সমস্ত কিছুর পাশাপাশি অংশ উভয়কেই বুঝতে হবে। দীর্ঘ সংস্করণে ছয়-পর্যায়ের যোগের কৌশল অন্তর্ভুক্ত রয়েছে।  বিষয়বস্তু পাঠ্যটি কাব্যিক শ্লোক শৈলীতে রচিত, এবং রূপক ব্যবহার করে।  এটি বিষ্ণুকে মহান যোগিন হিসেবে ঘোষণা করার মাধ্যমে খোলা হয়। উপনিষদ নীরবতাকে "সর্বোচ্চ স্থান" বলে বর্ণনা করেছে; এটি বলে যে ফুলে যেমন সুগন্ধ থাকে, তৈলবীজে তেল এবং দুধে মাখন থাকে তেমনি প্রতিটি জীবের মধ্যে আত্মা রয়েছে; এবং যে যোগীকে অবশ্যই গাছের ডাল ও গাছ, অংশের পাশাপাশি সমস্ত কিছুকে বুঝতে হবে।  উপনিষদ দাবি করে যে ওঁ হল ধ্যানের মাধ্যম, আত্মা ও ব্রহ্মকে বোঝার। ওঁ হল ধনুক, আত্মা হল তীর, ব্রহ্ম হল তীরের লক্ষ্য, পাঠ্যের ১৯ নং শ্লোককে রূপকভাবে দাবি করা হয়েছে। ওঁ-কে শাশ্বত, অসীম শক্তি হিসাবে ধ্যান করা উচিত যাতে ভগবানের ভিতরে দেখা যায়, পাঠ্যটি বলে, অথবা যারা রূপের সাথে ভগবানের প্রতি আসক্ত তাদের জন্য, ওঁ-কে ভগবান শিব হিসাবে ধ্যান করা উচিত যা হৃদয়ের (আত্মা) মধ্যে আলোর প্রতিনিধিত্ব করে।  ধ্যানবিন্দু পাণ্ডুলিপির দীর্ঘ সংস্করণ যা আধুনিক যুগে টিকে আছে, তাতে যোগসূত্রে বর্ণিত পতঞ্জলির আট-পর্যায়ের অনুশীলন থেকে একেবারে আলাদা ছয়-পর্যায়ের যোগ পদ্ধতি রয়েছে। ধ্যানবিন্দুর ছয়টি যোগের মধ্যে রয়েছে আসন (ভঙ্গি), শ্বাসের উপর ফোকাস করা এবং এর গতি নিয়ন্ত্রণ করা, শ্বাস প্রত্যাহার করা, শ্বাসের স্থিরতা, ধ্যান এবং, ধারণা (ঘনত্ব)। পাঠে যোগের চারটি প্রধান ভঙ্গি উল্লেখ করা হয়েছে – সিদ্ধাসন, ভদ্রাসন, সিংহাসন ও পদ্মাসন। যোগের সঠিক জ্ঞানী, পাঠ্যটি বলে, তার শরীর সম্পর্কে সচেতন, লিঙ্গ ও যোনি, কামকে পূজা করে। ধ্যানবিন্দুর দীর্ঘ সংস্করণে রয়েছে কুণ্ডলিনী যোগের আলোচনা, যা দাবি করে যে পুরুষালি শিব এবং নারী শক্তির সুসংগত মিলন হল যোগের অন্যতম লক্ষ্য।  পাঠ্যটি তার উল্লেখ এবং ঋগ্বেদের স্তোত্র এবং অন্যান্য প্রাচীন উপনিষদ যেমন মুণ্ডক, কঠ ও যোগতত্ত্ব উপনিষদ থেকে কাব্যিকভাবে একত্রিত করা অংশগুলির জন্য উল্লেখযোগ্য।  তথ্যসূত্র  গ্রন্থপঞ্জি     বিষয়শ্রেণী:হিন্দু ধর্মগ্রন্থ বিষয়শ্রেণী:প্রাচীন যোগ গ্রন্থ বিষয়শ্রেণী:সংস্কৃত গ্রন্থ বিষয়শ্রেণী:উপনিষদ্‌
ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।   ইতিহাস  ১৯৭৮ সালে সফরকারী নিউজিল্যান্ডের সাথে নেদারল্যান্ডসের খেলার মাধ্যমে এ মাঠটি প্রথমবারের মতো আন্তর্জাতিক ক্রিকেট খেলায় ব্যবহৃত হয়েছিল। এছাড়াও, এখানে অনেকগুলো একদিনের আন্তর্জাতিক অনুষ্ঠিত হয়েছে। তন্মধ্যে ১৯৯৯ সালের ক্রিকেট বিশ্বকাপ অন্যতম। ২০০৪ সালের ভিডিওকন কাপে ভারত, পাকিস্তান ও অস্ট্রেলিয়াকে নিয়ে ত্রি-দেশীয় প্রতিযোগিতা অনুষ্ঠিত হয়েছে।  ১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়।   রেকর্ডসমূহ  ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে।   তথ্যসূত্র    আরও দেখুন   নেদারল্যান্ডস জাতীয় ক্রিকেট দল  ২০১৫ নেপাল ক্রিকেট দলের নেদারল্যান্ডস সফর  একদিনের আন্তর্জাতিক ক্রিকেটের রেকর্ড তালিকা   বহিঃসংযোগ   Ground profile from Cricinfo   from VRA Amsterdam website  বিষয়শ্রেণী:নেদারল্যান্ডসের ক্রিকেট মাঠ বিষয়শ্রেণী:অ্যামস্টেলভিন বিষয়শ্রেণী:১৯৯৯ ক্রিকেট বিশ্বকাপ